钦定古今图书集成/历象汇编/乾象典/第070卷 > 《贵州志书》 > 《云从龙辨》
## 钦定古今图书集成/历象汇编/乾象典/第070卷 > 《贵州志书》 > 《云从龙辨》

《乾文言》曰：“‘云从龙，风从虎’，说者以为龙吟云起，虎啸
风生。”明曰：“非也。夫风云者，天地阴阳之气交感而生，
安有虫兽声息而能兴动之哉！盖云将起而龙吟，风
欲生而虎啸，故《传》曰：‘龙从云，蛇从雾，巢居知雨’是也。”
或曰：“《文言》仲尼所作，何故不知？”答曰：“但取其同声相
应，同气相求，先天不违者也。”